Here is a page extracted from Wikipedia that may contain CSS, HTML, and a lot of unformatted text.

Title: Ilesia de Sant Lorient de Magallón
Content: A Ilesia de Sant Lorient ye una ilesia situada en o cabalto de La Molilla en o municipio de Magallón, Campo de Borcha.

Descripción 
Ye un templo con planta de salón, con tres naus de tres tramos y capitero poligonal. As cubiertas son de bovida de crucería estrellata sobre arcos de meyo punto.

O retablo mayor ye una obra barroca pintada entre 1676 y 1680 por o pintor Vicente Berdusan (1632-1697).

En o suyo interior i hai tres lapidas con os siguients nombres:  
 Joseph James y Navaro.
 Ivan Domingo Vidal y Ana Francisca Linares.
 Antonio Laurencio Perez y Crespo y Mathias Linares y Vidal.

I hai cuatro campanas de bronze en o Campanal. Son dedicadas a Sant Chusé, Sant Valero, Santa Sebastiana y Sant Lorient. As dos primeras son de 1875 y las dos zagueras son de 1925.

Historia 
A ilesia s'asienta sobre as restas d'o castiello de Magallón que estió escachau en 1369. De feito a torre campanar ye l'antiga torre de l'homenache.

I habió una ilesia d'estilo gotico tardano que estió substituida por l'actual ilesia d'estilo renaixentista que estió empecipiada a construir en 1533 y estió rematada en 1609.

En 1745, y en estilo barroco, estió construida a capiella d'o "Santo Cristo con la Cruz a Cuestas" en o muro norte.

A ilesia estió restaurada entre 2009 y 2011.

O 20 de chulio de 2018 un eslampiu mientres que una tronada escabezó a estatua de Chesús que yera situada en o tellau d'o campanal d'a ilesia.

Referencias 

Lorient
Lorient de Magallon
Lorient de Magallon
Lorient de Magallon
Lorient de Magallon
Lorient de Magallon
Magallon